Sonny Anderson. Anderson da Silva () (1970-yil 19-sentyabrda tugʻilgan), Sonny Anderson nomi bilan tanilgan, braziliyalik sobiq professional futbolchi, hujumchi sifatida oʻynagan. Klub darajasida oʻzining toʻpurarligi bilan mashhur. U „Lyon“, „Monako“ (u xorijdagi faoliyatining aksariyat qismini Fransiyada oʻtkazgan, Liga 1da jami 221 ta oʻyin va 138 ta gol urgan) va "Barselona" dagi oʻyinlari bilan muhlislar xotirasida qolgan. U Braziliya terma jamoasi bilan 2001-yilgi Konfederatsiyalar kubogida qatnashgan va oʻz mamlakati uchun jami oltita oʻyinda maydonga tushib, bitta gol urgan. Klubdagi faoliyati. Goias shahrida tugʻilgan Anderson CR Vasco da Gama klubida futbolchilik faoliyatini boshlagan. Andersonning xorijdagi ilk klubi Servette FC boʻlgan. U klubdagi ilk mavsumida 18 ta gol urishga muvaffaq boʻlgan. 1994-yil „ Olimpique de Marsel“ jamosiga koʻchib oʻtgan. 1997-yilda Anderson "Barselona" safiga qoʻshilgan. Luis Enrike va Patrik Klyuyvert kabilar bilan asosiy tanlov oʻyinchi uchun kurash olib borgan, u oʻzining birinchi mavsumida La Ligada oʻn marta gol urgan. Oʻzining ikkinchi mavsumida u kamroq oʻyin oʻtkazgan. Asosiy tarkibdagi kam oʻyinlari tufaylu u Olimpique Lyonnasi jamosi bilantaxminan 18 million yevro evaziga shartnoma imzolagan. 33 yoshida erkin agentga aylangan Anderson „Vilyarreal“ bilan shartnoma imzolagan. Oʻzining yagona toʻliq mavsumida u 12 marta gol muallifiga aylangan. 2004-yilda Vilyarrealning UEFA Intertoto kubogida gʻalaba qozonishida muhim rol oʻynagan. „Vilyarreal“ bilan shartnomasi yakunlangacj Anderson faoliyatini Qatarda yakunlagan. 2007-yil iyun oyida Anderson „Stad de Gerland“ stadionida doʻstlari va 2002-yilgi Fransiya chempionlari bilan xayrlashuv oʻyinini oʻtkazgan. Toʻrt yildan soʻng u Shveysariyaning Neuchâtel Xamaks jamoasida murabbiylik faoliyatini boshlagan. 24-iyul kuni, atigi ikki liga oʻyinidan soʻng, u ishdan boʻshatilgan. Xalqaro faoliyati. Anderson klubdagi muvaffaqiyatini terma jamoada koʻrsata olmagan. U Braziliya terma jamoasi safida bor-yoʻgʻi oltita oʻyinda gʻalaba qozongan. Birinchi marta 1997-yil 11-avgustda Janubiy Koreyaga qarshi oʻrtoqlik oʻyinida maydonga tushgan va oʻzining yagona xalqaro golini oʻsha oʻyinda kiritgan. U, shuningdek, 2001-yilgi FIFA Konfederatsiyalar kubogida ishtirok etgan terma jamoaga chaqiruv olgan. Yutuqlari. Vasko da Gama Servette Monaco Barselona Lyon